**Când alege Dumnezeu să moară**

*Georgebrancu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lumina infinitului Tău îi trece prin pleoapă,

Iar mărul mâncat, atunci, printre șoapte

În trupu-i slab năprasnic tot sapă

Și veșnic i se pare păcatul din fapte...

Dar o stea coboară-n țărâna-nghețată,

Fărâmă de bine spre lume aruncă

Și lespedea morții deodată-i crăpată

De-o piatră răpită din mijloc de stâncă.

În mână c-o daltă geniul se zbate

Să prindă în stei urcușuri, căderi,

Să scoată din viață zvâcnirea de moarte

Și-n veselul chip s-ascundă dureri.

În trei i se-mparte secunda solară,

În care trecutul, prezentul și timpul dorit

Aruncă în creier sămânța morală

Din care, trudind, el naște un stâlp infinit.

Lui Brâncuși...

Brâncoveni, 2017